ddrg/super_eurlex huggingface dataset:
Uredba Komisije (ES) št. 2479/95

z dne 25. oktobra 1995

o prilagoditvi Uredbe Sveta (EGS) št. 3821/85 o tahografu (nadzorni napravi) v cestnem prometu tehničnemu napredku

(Besedilo velja za EGP)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 3821/85 z dne 20. decembra 1985 o tahografu (nadzorni napravi) v cestnem prometu [1], kakor je bila nazadnje spremenjena z Aktom o pristopu Republike Avstrije, Republike Finske in Kraljevine Švedske, in zlasti člena 17 uredbe,

ker je treba odpraviti možnosti zlorabe pri uporabi elektronskega tahografa v cestnem prometu;

ker je na podlagi izkušenj in glede na trenutno stanje tehnike mogoče zaščititi povezovalne kable med tahografom in impulznim oddajnikom drugače kakor z neprekinjenim, s plastiko prevlečenim, pred rjo zaščitenim jeklenim plaščem z zavihanimi konci, kot so zaščiteni sedaj;

ker je ob upoštevanju življenjske dobe obstoječih tahografov treba to novo tehnologijo uvesti v standarde Skupnosti za konsruiranje in vgradnjo elektronskega tahografa;

ker so ukrepi, predvideni s to uredbo, v skladu z mnenjem odbora za prilagoditev Uredbe (ES) št. 3821/85 tehničnemu napredku,

SPREJELA NASLEDNJO UREDBO:

Člen 1

Točka 5 Poglavja V Priloge I k Uredbi (EGS) št. 3821/85 se nadomesti z naslednjim:

"5. Kabli, ki povezujejo tahograf z oddajnikom, morajo biti zaščiteni z neprekinjenim, s plastiko prevlečenim in pred rjo zaščitenim jeklenim plaščem z zavihanimi konci, razen če je z drugimi sredstvi zagotovljena enakovredna zaščita pred zlorabo (npr. z elektronskim nadzorom, kot je kodiranje signalov), ki je sposobna odkriti prisotnost vsake naprave, nepotrebne za pravilno delovanje tahografa, in katere namen je preprečiti natančno delovanje tahografa s povzročitvijo kratkega stika ali prekinitvijo ali s spremembo elektronskih podatkov zaznavala za prevoženo razdaljo in hitrost. Za neprekinjenega v smislu te uredbe se šteje spoj, ki ga sestavljajo zapečateni priključki.

Prej omenjeni elektronski nadzor se lahko zamenja z elektronsko kontrolo, ki zagotavlja, da je tahograf sposoben zapisati vsako gibanje vozila neodvisno od signala zaznavala za prevoženo razdaljo in hitrost."

Člen 2

Ta uredba začne veljati tretji dan po objavi v Uradnem listu Evropskih skupnosti.

Uporablja se od 1. januarja 1996.

Ta uredba je v celoti zavezujoča in se neposredno uporablja v vseh državah članicah.

V Bruslju, 25. oktobra 1995.

Za Komisijo

Neil KINNOCK

Član Komisije

[1] UL L 370, 31.12.1985, str. 8.

--------------------------------------------------
Uredba Komisije (ES) št. 2528/95

z dne 27. oktobra 1995

o spremembi Uredbe (ES) št. 1423/95 o podrobnih izvedbenih pravilih za uvoz proizvodov v sektorju sladkorja, razen melase

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 1785/81 z dne 30. junija 1981 o skupni ureditvi trgov za sladkor [1], kakor je bila nazadnje spremenjena z Uredbo (ES) št. 1101/95 [2], ter zlasti členov 14(2) in 15(4) Uredbe,

ker Uredba Komisije (ES) št. 1423/95 z dne 23. junija 1995 o podrobnih izvedbenih pravilih za uvoz proizvodov v sektorju sladkorja, razen melase [3], določa predvsem metodo, ki jo je treba uporabljati za določanje vsebnosti saharoze in vsebnosti suhe snovi za uporabo uvoznih dajatev; ker je treba zato, da bo besedilo zadevnih določb jasnejše, navesti proizvode, na katere se omenjena metoda nanaša; ker je treba tudi določiti, da se dajatve za inulinske sirupe pretvorijo v ekvivalent saharoze z uporabo koeficienta 1,9, s katerim se določajo tudi proizvodne dajatve in izvozna nadomestila ter, pred 1. julijem 1995, uvozni prelevmani;

ker so ukrepi, predvideni s to uredbo, v skladu z mnenjem Upravljalnega odbora za sladkor,

SPREJELA NASLEDNJO UREDBO:

Člen 1

Uredba (ES) št. 1423/95 se spremeni na naslednji način:

1. Člen 5(2) se nadomesti z naslednjim:

"2. Za proizvode iz člena 1(1)(d) Uredbe (EGS) št. 1785/81 se vsebnost saharoze, vključno z drugimi sladkorji, izraženimi kot saharoza, določi z uporabo metode po Laneu in Eynonu (metoda redukcije bakra) na raztopini, invertirani po Clerget-Herzfeldovem postopku. Tako določena skupna vsebnost sladkorja se kot saharoza izrazi tako, da se pomnoži z 0,95.

Ne glede na predhodni pododstavek se vsebnost saharoze, vključno z drugimi sladkorji, izraženimi kot saharoza, v proizvodih, ki vsebujejo manj kot 85 % saharoze ali drugih sladkorjev, izraženih kot saharoza, in invertni sladkor, izražen kot saharoza, določita z ugotavljanjem vsebnosti suhe snovi. Vsebnost suhe snovi se določi na podlagi specifične teže raztopine, razredčene v razmerju 1 proti 1 po teži, in za proizvode v trdnem stanju s sušenjem. Vsebnost suhe snovi se kot saharoza izrazi tako, da se pomnoži s koeficientom 1."

2. Členu 5 se dodata naslednja odstavka 3 in 4:

"3. Za proizvode iz člena 1(1)(f) in (g) Uredbe (EGS) št. 1785/81 se vsebnost suhe snovi določi v skladu z drugim pododstavkom odstavka 2.

4. Za proizvode iz člena 1(1)(h) Uredbe (EGS) št. 1785/81 se pretvorba v ekvivalent saharoze izpelje tako, da se suha snov, določena v skladu z drugim pododstavkom odstavka 2, pomnoži s koeficientom 1,9."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 27. oktobra 1995

Za Komisijo

Franz Fischler

Član Komisije

[1] UL L 177, 1.7.1981, str. 4.

[2] UL L 110, 17.5.1995, str. 1.

[3] UL L 141, 24.6.1995, str. 16.

--------------------------------------------------
UREDBA SVETA (ES) št. 3068/95

z dne 21. decembra 1995

o spremembi Uredbe (EGS) št. 189/92 o sprejetju določb za uporabo določenih kontrolnih ukrepov, ki jih je sprejela Organizacija za ribištvo severozahodnega Atlantika

SVET EVROPSKE UNIJE JE,

ob upoštevanju Pogodbe o ustanovitvi Evropske skupnosti in zlasti člena 43 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ker je Uredba (EGS) št. 189/92 [3] sprejela določbe za uporabo določenih kontrolnih ukrepov, ki jih je sprejela Organizacija za ribištvo severozahodnega Atlantika NAFO;

ker sta se Evropska skupnost in Kanada v Sporazumu o ribištvu z dne 20. aprila 1995 dogovorili, da bosta uvedli dodatne kontrolne ukrepe za ribolovna plovila, ki delujejo v NAFO območju urejanja;

ker je Komisija NAFO za ribištvo 15. septembra 1995 sprejela predlog za spremembo sistema klicanja ladij;

ker bo v skladu s členom XI Konvencije NAFO ta predlog, če ne bo ugovorov, postal ukrep, ki bo za pogodbenice zavezujoč od 15. novembra 1995 dalje;

ker je spremenjeni program sprejemljiv Skupnosti;

ker je treba spremeniti Uredbo (EGS) št. 189/92, da se ribolovna plovila Skupnosti zaveže k ravnanju v skladu s temi novimi ukrepi,

SPREJEL NASLEDNJO UREDBO:

Člen 1

Priloga k Uredbi (EGS) št. 189/92 se spremeni:

1. Točkama 1.1 in 1.4 se doda naslednja alinea:

"- vrsta (oznaka s tremi črkami) v kilogramih (zaokroženo na najbližjih 100 kg). Celotno količino vrste, pri kateri skupna zaokrožena teža ne presega ene tone, se lahko prijavi z oznako s tremi črkami ,MZZ (nespecificirane morske ribe)."

2. Ustrezni stavek v uvodu k točki 1.4 se nadomesti z naslednjim besedilom:

"Ta poročila se pošljejo vsaj šest ur pred izstopom plovila iz območja urejanja in vsebujejo naslednje podatke v naslednjem vrstnem redu."

3. Dodajo se naslednje točke:

"1.5 Pretovarjanje v območju urejanja. To poročilo se pošlje vsaj 24 ur vnaprej in vsebuje naslednje podatke v naslednjem vrstnem redu:

- ime plovila,

- klicni znak,

- črke in številke za zunanjo identifikacijo,

- datum, čas in geografski položaj,

- navedbo kode sporočila: ,TRANS,

- skupno zaokroženo težo, ki jo je treba pretovoriti, po vrstah (oznaka s tremi črkami) in v kilogramih (zaokroženo na najbližjih 100 kg),

- ime kapitana.

1.6 Plovila, ki so opremljena z napravami, ki omogočajo avtomatsko sporočanje njihovega položaja, so izvzeta iz zahtev klicanja ladij iz točk 1.2 in 1.3."

Člen 2

Ta uredba začne veljati sedmi dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 21. decembra 1995

Za Svet

Predsednik

L. ATIENZA SERNA

[1] UL C 200, 4.8.1995, str. 16.

[2] Mnenje je bilo podano 15. decembra 1995 (še ni bilo objavljeno v Uradnem listu).

[3] UL L 21, 30.1.1992, str. 4.
Uredba Komisije (ES) št. 786/95

z dne 6. aprila 1995

o spremembi Uredbe (EGS) št. 1274/91 o uvedbi podrobnih pravil za izvajanje Uredbe Sveta (EGS) št. 1907/90 o nekaterih standardih trženja za jajca

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 1907/90 z dne 26. junija 1990 o nekaterih standardih trženja za jajca [1], kakor je bila nazadnje spremenjena z Uredbo (ES) št. 3117/94 [2], in zlasti člena 20 Uredbe,

ker Uredba Komisije (EGS) št. 1274/91 [3], kakor je bila nazadnje spremenjena z Uredbo (ES) št. 3239/94 [4], predpisuje določbe, potrebne za izvajanje standardov trženja;

ker morajo biti določbe, ki se nanašajo na navedbe na pakiranjih, ki vsebujejo besede ekstra ali "ekstra sveža", spremenjene tako, da se upoštevajo zadnje spremembe Uredbe (EGS) št. 1907/90;

ker so ukrepi, predvideni s to uredbo, v skladu z mnenjem Upravljalnega odbora za perutninsko meso in jajca,

SPREJELA NASLEDNJO UREDBO:

Člen 1

V členu 24 Uredbe (EGS) št. 1274/91 se odstavka 1 in 2 nadomestita z naslednjima:

"1. Trak ali nalepka iz člena 12 Uredbe (EGS) št. 1907/90 morata biti natisnjena ali pritrjena na tak način, da ni z namestitvijo traku ali nalepke na pakiranju zakrit noben podatek. Izraz "ekstra" je natisnjen na trak ali nalepko v poševnih črkah, visokih vsaj 1 cm, ki mu sledi beseda "do" in dva niza številk, kakor je navedeno v drugem pododstavku člena 14(1), ki označujeta sedmi dan po pakiranju ali deveti dan po datumu znesenja.

Kadar je datum pakiranja naveden na pakiranjih, se lahko zgornja navedena navedba nadomesti z naslednjo navedbo:

"ekstra do sedmega dne po pakiranju".

Kadar je datum znesenja naveden na pakiranjih, se lahko zgoraj navedena navedba nadomesti z naslednjo navedbo:

ekstra do devetega dne po znesitvi Izrazu "ekstra" lahko sledi beseda "sveža".

2. Kadar se traku ali nalepke iz odstavka 1 ne da odstraniti iz pakiranja, je treba pakiranje umakniti s prodajnega območja najkasneje sedmi dan po pakiranju ali deveti dan po znesitvi, jajca pa se morajo prepakirati."

Člen 2

Ta uredba začne veljati sedmi dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 6. aprila 1995

Za Komisijo

Franz Fischler

Član Komisije

[1] UL L 173, 6.7.1990, str. 5.

[2] UL L 330, 21.12.1994, str. 4.

[3] UL L 121, 16.5.1991, str. 11.

[4] UL L 338, 28.12.1994, str. 48.

--------------------------------------------------
Uredba Komisije (ES) št. 1368/95

z dne 16. junija 1995

o spremembi Uredbe (EGS) št. 2921/90 o pomoči za proizvodnjo kazeina in kazeinatov iz posnetega mleka

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 804/68 z dne 27. junija 1968 o skupni ureditvi trga za mleko in mlečne proizvode [1], kakor je bila nazadnje spremenjena z Aktom o pristopu Avstrije, Finske in Švedske in Uredbo (ES) št. 3290/94 [2], in zlasti člena 11(3) Uredbe,

ker zagotavlja Uredba Komisije (EGS) št. 2921/90 [3], kakor je bila nazadnje spremenjena z Uredbo (EGS) št. 1756/93 [4], da se pomoč za proizvodnjo kazeina in kazeinatov iz posnetega mleka dodeli samo, kadar proizvedeni kazein ali kazeinati izpolnjujejo nekatere zahteve glede sestave; ker pridobljene izkušnje kažejo, da kazein, ki vsebuje več kot 5 %, vendar ne več kot 17 % mlečnih beljakovin, ki niso kazein, ne izpolnjuje več trenutnih zahtev trga, ki se preusmerja na visoko kakovostne proizvode; ker bi bilo treba skladno s tem pomoč za tak kazein ukiniti;

ker bi bilo treba, glede na trend na trgu s takimi proizvodi na eni in posnetim mlekom v prahu na drugi strani, pomoč, določeno v navedeni uredbi za posneto mleko, predelano v kazein in kazeinate, znižati;

ker Upravljalni odbor za mleko in mlečne proizvode ni podal svojega mnenja v roku, ki ga je določil njegov predsednik,

SPREJELA NASLEDNJO UREDBO:

Člen 1

Uredba (EGS) št. 2921/90 se spremeni:

1. člen 2(1) se nadomesti z naslednjim:

"1. Pomoč za 100 kilogramov posnetega mleka, predelanega v kazein ali kazeinate iz odstavka 2, znaša 6,75 ECU.";

2. člen 2(2)(d) se črta, člen 2(2)(e) postane člen 2(2)(d);

3. drugi stavek člena 3(a) se nadomesti z naslednjim:

"Kazeinati, ki vsebujejo več kot 5 %, vendar manj kot 17 % istočasno oborjenih mlečnih beljakovin, ki niso kazein, izračunano glede na skupno vsebnost mlečnih beljakovin.";

;";

4. Priloga III se nadomesti s prilogo k tej uredbi.

Člen 2

Ta uredba začne veljati sedmi dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 16. junija 1995

Za Komisijo

Franz Fischler

Član Komisije

[1] UL L 148, 28.6.1968, str. 13.

[2] UL L 349, 31.12.1994, str. 105.

[3] UL L 279, 11.10.1990, str. 22.

[4] UL L 161, 2.7.1993, str. 48.

--------------------------------------------------

PRILOGA

PRILOGA III

ZAHTEVE GLEDE SESTAVE

Kazeinati z vsebnostjo mlečnih beljakovin, brez kazeina, manjšo od 17 % skupne vsebnosti mlečnih beljakovin

1.najvišja vsebnost vlage | 6,00 % |

2.najnižja skupna vsebnost mlečnih beljakovin | 85,00 % |

3.najvišja vsebnost maščob | 1,50 % |

4.najvišja vsebnost laktoze | 1,00 % |

5.najvišja vsebnost pepela | 6,50 % |

6.skupno število bakterij (največ v 1 g) | 30000 |

7.koliformne bakterije (v 0,1 g) | nič |

8.število termofilnih bakterij (največ v 1 g) | 5000 |

--------------------------------------------------
Uredba Komisije (ES) št. 2627/95

z dne 10. novembra 1995

o spremembi Uredbe (EGS) št. 2273/93 o določitvi intervencijskih centrov za žita

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 1766/92 z dne 30. junija 1992 o skupni ureditvi trga za žita1, kakor je bila nazadnje spremenjena z Uredbo (ES) št. 1863/952, in zlasti člena 5 Uredbe,

ker so intervencijski centri navedeni v prilogi k Uredbi Komisije (EGS) št. 2273/933, kakor je bila nazadnje spremenjena z Uredbo (ES) št. 1307/954; ker so nekatere države članice zahtevale spremembo navedene priloge; ker je tem zahtevam potrebno ugoditi;

ker so ukrepi, predvideni v tej uredbi, v skladu z mnenjem Upravljalnega odbora za žita,

SPREJELA NASLEDNJO UREDBO:

Člen 1

Priloga k Uredbi (EGS) št. 2273/93 se spremeni:

1. Pod "BUNDESREPUBLIK DEUTSCHLAND"

se pod "Land Baden-Württemberg" črta Ilshofen za navadno pšenico, ječmen in rž;

se pod "Land Sachsen-Anhalt" črta Coswig za rž, doda se Rosslau kot intervencijski center za navadno pšenico in rž ter Vahldorf kot intervencijski center za navadno pšenico, ječmen in rž;

pod "Land Nordrhein-Westfalen" se črta Siegen za navadno pšenico;

pod "Land Bayern" se črta Straubing za rž in doda Neustadt/Saale kot intervencijski center za rž.

2. Pod "ÖSTERREICH":

"Absdorf" postane "Absdorf-Hippersdorf";

Geinberg se črta za ječmen, vendar postane intervencijski center za navadno pšenico;

"Wien-Albern" postane "Wien";

"Dobermannsdorf" postane "Palterndorf-Dobermannsdorf";

"Untersiebenbrunn" postane "Siebenbrunn-Leopoldsdorf".

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 10. novembra 1995

Za Komisijo

Franz Fischler

Član Komisije

1 UL L 181, 1.7.1992, str. 21.

2 UL L 179, 29.7.1995, str. 1.

3 UL L 207, 18.8.1993, str. 1.

4 UL L 126, 9.6.1995, str. 19.
Uredba Komisije (ES) št. 2526/95

z dne 27. oktobra 1995

o spremembi Uredbe (ES) št. 1439/95 o določitvi podrobnih pravil za uporabo Uredbe Sveta (EGS) št. 3013/89 glede uvoza in izvoza proizvodov v sektorju ovčjega in kozjega mesa

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 3013/89 z dne 25. septembra 1989 o skupni ureditvi trga za ovčje in kozje meso [1], kakor je bila nazadnje spremenjena z Uredbo (ES) št. 1265/95 [2] ter zlasti členov 9(2) in 12(4) Uredbe,

ker Uredba Komisije (ES) št. 1439/95 z dne 26. junija 1995 o določitvi podrobnih pravil za uporabo Uredbe Sveta (EGS) št. 3013/89 glede uvoza in izvoza proizvodov v sektorju ovčjega in kozjega mesa [3], kakor je bila nazadnje spremenjena z Uredbo (ES) št. 2416/95 [4], zahteva predložitev dovoljenja pri izvozu proizvodov v sektorju ovčjega in kozjega mesa; ker so izkušnje iz uporabe sistema izvoznih dovoljenj pokazale, da izdaja tega dovoljenja ustvarja nesorazmerno upravno obremenitev zlasti zaradi majhnih količin, ki se izvažajo iz Skupnosti; ker je zato primerno črtati to zahtevo;

ker Uredba (ES) št. 1439/95 navaja tudi seznam organov v državah izvoznicah, pooblaščenih za izdajo potrdil o poreklu; ker so na Poljskem z veljavnostjo od 15. novembra 1995 zamenjali organ, ki je pooblaščen za izdajo teh potrdil; ker je zato treba v skladu s tem spremeniti Prilogo I k navedeni uredbi;

ker so ukrepi, predvideni s to uredbo, v skladu z mnenjem Upravljalnega odbora za ovčje in kozje meso,

SPREJELA NASLEDNJO UREDBO:

Člen 1

Uredba (ES) št. 1439/95 se spremeni:

1. Člen 3 se črta.

2. Člen 19(4) se črta.

3. V Prilogi I se točka 11 nadomesti z:

"Poljska; Polski Zwiazek Owezarski".

Člen 2

Ta uredba začne veljati z dnem objave v Uradnem listu Evropskih skupnosti.

Uporablja se od 15. novembra 1995.

Ta uredba je v celoti zavezujoča in se neposredno uporablja v vseh državah članicah.

V Bruslju, 27. oktobra 1995

Za Komisijo

Franz Fischler

Član Komisije

[1] UL L 289, 7.10.1989, str. 1.

[2] UL L 123, 3.6.1995, str. 1.

[3] UL L 143, 27.6.1995, str. 7.

[4] UL L 248, 14.10.1995, str. 28.

--------------------------------------------------
Uredba Sveta (ES) št. 168/96

z dne 29. januarja 1996

o spremembi Uredbe (ES) št. 519/94 o skupnih pravilih za uvoz iz nekaterih tretjih držav

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 113 Pogodbe,

ob upoštevanju predloga Komisije,

ker se Uredba Sveta (ES) št. 3285/94 z dne 22. decembra 1994 o skupnih pravilih za uvoz in o razveljavitvi Uredbe (ES) št. 518/94 [1] med drugim uporablja za izdelke, zajete s Pogodbo o ESPJ, brez poseganja v kakršne koli možne ukrepe za izvajanje sporazuma, ki velja posebej za izdelke ESPJ;

ker izdelki, ki jih zajema Pogodba o ESPJ, vendarle ne spadajo na področje uporabe Uredbe Sveta (ES) št. 519/94 z dne 7. marca 1994 o skupnih pravilih za uvoz iz nekaterih tretjih držav in o razveljavitvi uredb (EGS) št. 1765/82, (EGS) št. 1766/82 in (EGS) št. 3420/83 [2];

ker je treba zaradi doslednosti in odprave upravnih težav, nastalih zaradi neenotne obravnave izdelkov ESPJ nasproti izdelkom, ki jih zajema Uredba (ES) št. 519/94, razširiti področje uporabe navedene uredbe, da se vključijo izdelki, zajeti s Pogodbo o ESPJ, in ustrezno spremeniti Uredbo,

ker se skupna pravila, ki veljajo za uvoz, uporabljajo tudi za izdelke ESPJ, brez poseganja v kakršne koli ukrepe za izvajanje sporazuma, ki velja posebej za take izdelke;

SPREJEL NASLEDNJO UREDBO:

Člen 1

Za četrto uvodno izjavo Uredbe (ES) št. 519/94 se vstavi naslednja uvodna izjava:

"ker se skupna pravila, ki veljajo za uvoz, uporabljajo tudi za izdelke ESPJ, brez poseganja v kakršne koli ukrepe za izvajanje sporazuma, ki velja posebej za take izdelke;"

Člen 2

Člen 1(1) Uredbe (ES) št. 519/94 se nadomesti:

"1. Ta uredba se uporablja za uvoz izdelkov s poreklom iz tretjih držav, navedenih v Prilogi I, razen tekstilnih izdelkov, ki jih zajema Uredba (ES) št. 517/94."

Člen 3

Ta uredba začne veljati tretji dan po objavi v Uradnem listu Evropskih skupnosti.

Uporablja se od 15. decembra 1995.

Ta uredba je v celoti zavezujoča in se neposredno uporablja v vseh državah članicah.

V Bruslju, 29. januarja 1996

Za Svet

Predsednik

S. Agnelli

[1] UL L 349, 31.12.1994, str. 53.

[2] UL L 67, 10.3.1994, str. 89. Uredba, kakor je bila nazadnje spremenjena z Uredbo (ES) št. 839/95 (UL L 85, 19.4.1995, str. 9).

--------------------------------------------------
Uredba Komisije (ES) št. 958/96

z dne 30. maja 1996

o spremembi Uredbe (ES) št. 1431/94 o določitvi podrobnih pravil za uporabo uvoznih režimov v sektorju perutninskega mesa, določenih v Uredbi Sveta (ES) št. 774/94

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 774/94 z dne 29. marca 1994 o odpiranju in določitvi upravljanja nekaterih tarifnih kvot Skupnosti za visoko kakovostno govedino, prašičje in perutninsko meso, pšenico in soržico ter otrobe in druge ostanke [1], kakor je bila spremenjena z Uredbo Komisije (ES) št. 2198/95 [2], in zlasti člena 7 Uredbe,

ob upoštevanju Uredbe Sveta (EGS) št. 3290/94 z dne 22. decembra 1994 o potrebnih prilagoditvah in prehodnih ukrepih v kmetijskem sektorju za uporabo sporazumov, sklenjenih med urugvajskim krogom večstranskih trgovinskih pogajanj [3], in zlasti člena 3(1) Uredbe,

ker Uredba Komisije (ES) št. 1431/94 [4], kakor je bila nazadnje spremenjena z Uredbo (ES) št. 2916/95 [5], določa podrobna pravila za uvozne režime, predvidene v Uredbi (ES) št. 774/94, v sektorju perutnine;

ker se morajo z namenom preprečitve špekulacij in na osnovi izkušenj, pridobljenih predvsem z velikim številom vlagateljev, spremeniti pogoji za pridobitev dostopa do sistema, da bi se izključili izvajalci, ki teh dovoljenj ne nameravajo uporabiti za zadovoljitev svojih lastnih potreb;

ker obdobje veljavnosti dovoljenj dopušča uvoznikom, da svoje zahtevke vložijo v prvih desetih dneh vsakega četrtletja;

ker Upravljalni odbor za perutninsko meso in jajca ni podal mnenja v roku, ki ga je določil njegov predsednik,

SPREJELA NASLEDNJO UREDBO:

Člen 1

Uredba (ES) št. 1431/94 se spremeni:

1. člen 3(a) se nadomesti z:

"(a) Vlagatelji zahtevkov za uvozna dovoljenja morajo biti fizične ali pravne osebe, ki lahko ob vložitvi zahtevkov pristojnim organom držav članic zadovoljivo dokažejo, da so v vsakem od dveh predhodnih koledarskih let uvozili najmanj 100 ton (masa proizvoda) proizvodov, ki jih zajemajo tarifne oznake KN 0207, 160231, 160232 ali 160239. Vendar so maloprodajna podjetja in restavracije, ki prodajajo svoje proizvode končnim potrošnikom, izvzete iz ugodnosti tega sistema.";

2. prvi pododstavek člena 4(1) se nadomesti z:

"Zahtevki za dovoljenja se lahko vložijo samo v prvih desetih dneh vsakega obdobja, določenega v členu 2."

Člen 2

Ta uredba začne veljati 1. junija 1996.

Ta uredba je v celoti zavezujoča in se neposredno uporablja v vseh državah članicah.

V Bruslju, 30. maja 1996

Za Komisijo

Franz Fischler

Član Komisije

[1] UL L 91, 8.4.1994, str. 1.

[2] UL L 221, 19.9.1995, str. 3.

[3] UL L 349, 31.12.1994, str. 105.

[4] UL L 156, 23.6.1994, str. 9.

[5] UL L 305, 19.12.1995, str. 49.

--------------------------------------------------